Nanni di Banco
Nanni di Banco, 1380/1385-1421, italiensk billedhugger, der virkede i Firenze på overgangen mellem gotik og renæssance. Til domkirken udførte Nanni di Banco skulpturerne Esajas og Lukas (1408-14, Domkirkemuseet, Firenze), til kirken Orsanmichele bl.a. gruppen af fire helgener, Santi Coronati (ca. 1416).
Nanni di Bancos sidste arbejde er relieffet Marias himmelfart over Porta della Mandorla i domkirken (ca. 1414-21), en levende figurfremstilling med tydelige renæssancepræg.
Læs mere om italiensk billedkunst.